તો ખુદાબક્ષના રોલમાં અમિતાભ બચ્ચન ખૂબ જ પ્રભાવશાળી છે. શહેનશાહ ફિલ્મની જેમ આ ફિલ્મમાં અમિતાભ બખ્તર પહેરે છે. આશરે 30-40 કિલોના કપડાં પહેરી ચાલુ વરસાદે તલવારબાજી કરવી, બચ્ચો કા ખેલ નહીં, અને એમાંય બચ્ચનની ઉંમરે આ શક્ય જ નથી, પણ આ બિગ બી છે! પહાડી અવાજમાં કેટલાક ડાયલોગ્સ દમદાર છે. આમીર અને અમિતાભનું દ્વંદ્વ પહેલા થોડું સારું લાગે છે, પણ ધારી અસર જન્માવી શકતું નથી. જોકે, આ ફિલ્મમાં અમિતાભ સિવાય આ રોલ કોઈ કરી શકે નહીં, એટલું તો ચોક્કસ છે.